CELEX: 32005R0223
Language: mt
Date: 2005-02-10
Title: Regolament tal-Kummissjoni (KE) Nru 223/2005 tal- 10 ta' Frar 2005 li jikkonċerna l-klassifikazzjoni ta' ċerti oġġetti fin-Nomenklatura Magħquda

58                 MT              Il-Ġurnal Uffiċjali ta’ l-Unjoni Ewropea                   24.12.2008

32005R0223

L 39/18                        IL-ĠURNAL UFFIĊJALI TA’ L-UNJONI EWROPEA                         11.2.2005

                  REGOLAMENT TAL-KUMMISSJONI (KE) Nru 223/2005

                                          tal-10 ta’ Frar 2005

         li jikkonċerna l-klassifikazzjoni ta’ ċerti oġġetti fin-Nomenklatura Magħquda

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar
in-nomenklatura tat-tariffa u tal-istatistika u dwar it-Tariffa Doganali Komuni 1, u b’mod
partikulari l-Artikolu 9(1)(a) tiegħu,

Billi:

(1)       Sabiex tiġi żgurata l-applikazzjoni uniformi tan-Nomenklatura Magħquda mehmuża
          mar-Regolament (KEE) Nru 2658/87, jeħtieġ li jiġu adottati miżuri li jikkonċernaw il-
          klassifika tal-oġġetti msemmija fl-Anness ta' dan ir-Regolament.

(2)       Ir-Regolament (KEE) Nru 2658/87 stipula r-regoli ġenerali għall-interpretazzjoni tan-
          Nomenklatura Magħquda. Dawk ir-regoli japplikaw ukoll għal kull nomenklatura oħra
          li hija bbażata, totalment jew parzjalment fuqu jew li żżidlu kwalunkwe subdiviżjoni
          addizzjonali u li hija stabbilita permezz ta’ dispożizzjonijiet Komunitarji speċifiċi, bil-
          ħsieb li jiġu applikati tariffi u miżuri oħrajn li għandhom x'jaqsmu mal-kummerċ tal-
          oġġetti.

(3)       B'konformità ma' dawk ir-regoli ġenerali, l-oġġetti deskritti fil-kolonna 1 tat-tabella
          stabbilita fl-Anness għandhom jiġu kklassifikati taħt il-kodiċi NM indikat fil-
          kolonna 2, minħabba r-raġunijiet stabbiliti fil-kolonna 3.

(4)       Huwa xieraq li jkun provvdut li informazzjoni tariffarja li torbot maħruġa mill-
          awtoritajiet doganali ta' l-Istati Membri, li għandha x'taqsam mal-klassifikazzjoni tal-
          oġġetti fin-Nomenklatura Magħquda, iżda li ma tikkonformax ma' dan ir-Regolament
          tkun tista', għal perjodu ta' tliet xhur, tkompli tkun invokata mid-detentur, skont l-

1
          ĠU L 256, 7.9.1987, p. 1. Ir-Regolament kif emendat l-aħħar bir-Regolament tal-Kummissjoni (KE)
          Nru 1989/2004 (ĠU L 344, 20.11.2004, p 5).
 ---pagebreak--- 24.12.2008       MT               Il-Ġurnal Uffiċjali ta’ l-Unjoni Ewropea                               59

       Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992
       li jistabilixxi l-Kodiċi Doganali tal-Komunità.2

(5)    Il-miżuri pprovduti f'dan ir-Regolament huma f’konformità mal-opinjoni tal-Kumitat
       tal-Kodiċi Doganali,

ADOTTAT DAN IR-REGOLAMENT:

                                               Artikolu 1

L-oġġetti deskritti fil-kolonna 1 tat-tabella stabbilita fl-Anness għandha tiġi kklassifikata fi
ħdan in-Nomenklatura Magħquda taħt il-kodiċi NM indikat fil-kolonna 2.

                                               Artikolu 2

Informazzjoni tariffarja li torbot maħruġa mill-awtoritajiet doganali tal-Istati Membri, li ma
tikkonformax ma' dan ir-Regolament, tista' tkompli tkun invokata għal perjodu ta' tliet xhur
skont l-Artikolu 12(6) tar-Regolament (KEE) Nru 2913/92.

                                               Artikolu 3

Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-
Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 10 ta’ Frar 2005.
Għall-Kummissjoni

László KOVÁCS
Membru tal-Kummissjoni

2
       ĠU L 302, 19.10.1992, p. 1. Ir-Regolament kif emendat l-aħħar mill-Att ta’ l-Adeżjoni tal-2003.
 ---pagebreak--- 60                 MT               Il-Ġurnal Uffiċjali ta’ l-Unjoni Ewropea                   24.12.2008

                                                  ANNESS

     Deskrizzjoni tal-oġġetti              Klassifikazzjo                      Raġunijiet
                                           ni (kodiċi NM)

Likwidu ta' kulur aħmar li jixbah          21069020             Il-klassifikazzjoni hija ddeterminata
lil ġulepp b'togħma ta' frott irqiq                             mir-Regoli Ġenerali 1 u 6 għall-
aħmar, b'valur brix ta' 67 u bil-                               interpretazzjoni tan-Nomenklatura
kompożizzjoni li ġejja għall kull                               Magħquda, u bil-kliem tal-kodiċijiet
1000 litru:                                                     NM 2106, 210690, 21069020.

         Ilma 426,7 1                                           Minħabba l-kontenut ta' alkoħol li fiha,
                                                                li hu iktar minn 0.5 % vol, il-
         Sakkarożju 794.0 kg                                    preparazzjoni għandha titqies bħala
                                                                preparazzjoni alkoħolika komposta, u
         Aċidu ċitriku 80.0 kg                                  mhux bħala waħda minn dawk ibbażati
                                                                fuq sustanzi li jagħtu riħa, tat-tip li
         Preparazzjoni                                          jintużaw fil-manifattura ta' xorb tal-
         aromatizzata tat-tip ta'                               intestatura 3302 (Ara wkoll in-Nota
         frott aħmar 12.0 kg                                    addizzjonali 3 għall-Kapitolu 21 u n-
                                                                Nota ta'Spjegazzjoni tas-Sistema
         Ċiklamat            tas-sodju
                                                                Armonizzata għall-intestatura 2106,
              4.6 kg
                                                                punt 7 u 12)
         Aċesulfam         3.5 kg

         Benżoat             tas-sodju
              1.0 kg

         Aċidu               askorbiku
                  2.0 kg

         Ċitrat            tat-trisodju
                  7.0 kg

         Materjali koloranti

Il-preparazzjoni fiha kontenut ta'
alkoħol ta' 1.3% vol.

Wara li tkun miżjuda bl-ilma, il-
preparazzjoni tkun lesta biex
tinxtorob.